દોઢ કલાક સુધી વાજપેયી બોલ્યા ને એ સાંભળીને લોકો મંત્રમુગ્ધ થઈ ગયેલા. યુ ટ્યૂબ પર એ પ્રવચનનો વીડિયો છે જ. ના જોયો હોય તો જોજો. વાજપેયી પાસે કેવી જબરદસ્ત વક્તૃત્વ શક્તિ હતી તેનો અહેસાસ થઈ જશે. કોઈ છીછરાપણું નહીં, કોઈ વ્યકિતગત આક્ષેપો નહીં ને દેશના વડા પ્રધાનને છાજે એવું પ્રવચન એ દિવસે વાજપેયીએ આપેલું. પ્રવચન પછી વાજપેયીએ ખેલદિલીથી સ્વીકાર્યું કે, પોતે બહુમતી માટે જરૂરી સાંસદોનો ટેકો નથી મેળવી શક્યા એટલે રાજીનામું આપવા જાય છે.